24/09/2013 | Administración LocalMunicipal
Pontedeume
Aprobación definitiva da Ordenanza específica reguladora das bases de concesión de axudas destinadas á adquisición de material escolar a familias con escasos recursos económicos, curso escolar 2013-2014, educación infantil, primaria e ESO

APROBACIÓN DEFINITIVA DA ORDENANZA ESPECÍFICA REGULADORA DAS BASES DE CONCESIÓN DE AXUDAS DESTINADAS Á ADQUISICIÓN DE MATERIAL ESCOLAR A FAMILIAS CON ESCASOS RECURSOS ECONÓMICOS, CURSO ESCOLAR 2013-2014. EDUCACIÓN INFANTIL, PRIMARIA E ESO O Pleno do Concello de Pontedeume, en sesión ordinaria do 31/07/2013, aprobou inicialmente a Ordenanza específica reguladora das bases de concesión de axudas destinadas á adquisición de material escolar a familias con escasos recursos económicos, curso escolar 2013-2014. Educación infantil, primaria e ESO. O expediente e a ordenanza estiveron expostos ao público mediante anuncios inseridos no taboleiro de anuncios do Concello e no Boletín Oficial da Provincia n.º 150 (08/08/2013), polo prazo de 30 días hábiles, sen que durante o devandito prazo se producira ningunha reclamación. Rematado o prazo de información pública, sen que se producira ningunha reclamación, faise pública a automática aprobación definitiva do devandito expediente, así como o texto íntegro da ordenanza específica, de acordo co que se dispón polo pleno da corporación, e en cumprimento do preceptuado nos artigos 49. c) e 70.2 da Lei 7/1985, do 2 de abril, reguladora das bases do réxime local. Así mesmo, mediante este anuncio procédese á convocatoria pública das devanditas axudas, con arranxo ao texto da ordenanza. ORDENANZA ESPECÍFICA REGULADORA DAS BASES DE CONCESIÓN DE AXUDAS DESTINADAS Á ADQUISICIÓN DE MATERIAL ESCOLAR A FAMILIAS CON ESCASOS RECURSOS ECONÓMICOS, CURSO ESCOLAR 2013-2014. EDUCACIÓN INFANTIL, PRIMARIA E ESO Esta ordenanza ten por obxecto regular a convocatoria para a concesión de axudas destinadas á adquisición de material escolar, co fin de promover o principio de igualdade no exercicio do dereito á educación e ao fin de compensar ás familias con escasos recursos económicos para facer fronte aos gastos derivados da escolarización dos seus fillos matriculados nos cursos de educación infantil, primaria e ESO, todo iso nos termos establecidos no artigo 49 da Lei 7/1985, do 2 de abril, reguladora das bases do réxime local, no Regulamento de servizos das corporacións locais, na Lei 5/1997, de administración local de Galicia, na Lei 38/2003, do 17 de novembro, xeral de subvencións, no Real decreto 887/2006, do 21 de xullo, polo que se aproba o regulamento da Lei 38/2003, xeral de subvencións, na Lei 9/2007, do 13 de xuño, de subvencións de Galicia e na Ordenanza xeral de subvencións do Concello de Pontedeume. ARTIGO 1.–OBXECTO DA CONVOCATORIA.1. A igualdade de oportunidades ante o ensino é un dos retos principais que deben afrontar os poderes públicos para facer efectivo o dereito de todos á educación. Unha das medidas fundamentais é o establecemento dun sistema de becas e axudas que posibiliten o acceso e continuidade nos estudios a quen careza de medios económicos.2. O importe global máximo que o Concello de Pontedeume destinará á concesión destas axudas será de 10.800,00 euros, con cargo á aplicación orzamentaria 320.48000, do orzamento do ano 2009, prorrogado para o ano 2013. ARTIGO 2.–DESTINATARIOS DAS AXUDAS.1. Estas axudas para a adquisición de material escolar van destinadas a aqueles alumnos/as, que cursando estudos nos tramos de ensino obrigatorio e gratuito, pertenzan a unha unidade familiar con ingresos anuais (base impoñible xeral máis base impoñible do aforro) non superiores a 18.000,00 euros, se ben no caso de familias numerosas incrementarase o umbral en 602,00 euros a partires do terceiro fillo.2. Poderán optar a estas axudas os alumnos/as de segundo ciclo de Educación Infantil, os alumnos de educación primaria e os alumnos da educación secundaria obrigatoria, empadroados no Concello de Pontedeume.3. As becas adxudicaranse por estrito orde de puntuación ata esgotar a consignación orzamentaria dispoñible regulada no artigo 1. En caso de empate, atenderase ao maior número de fillos escolarizados e se o empate continúa valorarase a renda per cápita máis baixa. ARTIGO 3.–PROCEDEMENTO DA SOLICITUDE.3.1. Prazo. –As solicitudes presentaranse no prazo de quince días hábiles a contar dende o seguinte á publicación desta ordenanza específica no BOP. Este prazo entenderase sen prexuízo do prazo de dez días hábiles, que se concederá no caso de presentación de documentación incompleta ou defectuosa para a súa rectificación, quedando apercibido que de non facelo así, terase por desistido e arquivaranse as actuacións sen máis trámite, conforme ao previsto no artigo 71 da Lei 30/1992, do 26 de novembro, de réxime xurídico e do procedemento administrativo común.3.2. Lugar. –No rexistro xeral do Concello de Pontedeume en horario de 09:00 a 14:00 horas.3.3. Documentación a presentar: 1.–Modelo de solicitude, que se facilitará nas oficinas xerais do Concello.2.–Fotocopia do D. N. I. (dos pais e do/a solicitante, se o ten). 3.–Fotocopia do libro de familia (completo) ou no caso de familias numerosas, copia do título.4.–Documentación acreditativa de incidencias tales como: separación do cónxuxe, abandono do fogar, etc.5.–Xustificantes de ingresos referidos ao ano 2012: última nómina e copia da declaración do IRPF ou, no caso de non estar obrigado a declarar, certificacións expedidas pola Axencia Estatal de Administración Tributaria, certificado de prestación económica do INEM ou certificado de non prestación, e se é o caso, certificación de empresa, xustificación doutros ingresos.6.–Declaración de conxunto de todas as solicitudes efectuadas ou concedidas para a dita finalidade das distintas administracións públicas ou organismos privados competentes, segundo o modelo que se adxunta con esta convocatoria.7.–Declaración xurada de atoparse ao corrente nas obrigas tributarias en xeral (estado e comunidade autónoma) e, en concreto, co Concello de Pontedeume, e coa Seguridade Social, e de estar ao corrente no cumprimento de obrigas por reintegro de subvencións, segundo o modelo que se adxunta con esta convocatoria.8.–Certificado do INEM que acredite a antigüidade como demandante de desemprego como mínimo dun mes anterior á data da convocatoria das axudas.9.–Copia da matrícula deste curso.10.–Declaración responsable de non estar incurso o solicitante en ningunha das causas de prohibición para obter subvencións que se establecen no artigo 13.2 Lei 38/2003 xeral de subvencións, e de non ter pendente de xustificar ningunha subvención concedida polo Concello de Pontedeume, segundo o modelo que se adxunta con esta convocatoria.11.–Certificación de conta bancaria a nome do solicitante. ARTIGO 4.–CRITERIOS DE AVALIACIÓN. Á vista das solicitudes presentadas, estudiaranse pola comisión avaliadora, e concederanse en función dos seguintes conceptos: 1.–Número de membros da unidade familiar.2.–Condicións familiares do/a solicitante.3.–Ingresos familiares. A ponderación destas situacións é a seguinte, para cada un dos criterios anteriores.1.–Número de membros da unidade familiar. Por cada membro da unidade familiar do solicitante: 0,5 puntos. Enténdese por unidade familiar a formada polos pais e fillos menores de 18 anos ou fillos maiores de 18 anos cunha minusvalía superior ao 33 por cento. No caso de familias monoparentais, e para os efectos de cálculo da renda per cápita, incrementaranse nun 0,8 o número real de membros que compoñen a unidade familiar.2.–Condicións familiares do/a solicitante. Por ausencia do fogar familiar dalgún dos proxenitores (orfandade, separación, familia monoparental, viudedade, etc.): 1 punto. Por cada membro da unidade familiar con minusvalía: 1 punto. Por cada membro da unidade familiar en desemprego: 1 punto. Por familia numerosa (título): 1 punto.3.–Ingresos familiares. Para estes efectos, teñen a consideración de ingresos familiares a suma da parte xeral máis a parte da base impoñible do aforro, previas á aplicación do mínimo persoal e familiar no imposto sobre a renda das persoas físicas. Para as persoas non obrigadas a declarar, as bases impoñibles a que se fai referencia obteranse como resultado de aplicarlles aos datos existentes na Administración os criterios da lexislación do imposto sobre a renda das persoas físicas. Ponderándose do seguinte xeito: – Ingresos, ata 4.500,00 euros: + 4 puntos. – De 4.500,01 ata 9.000,00 euros: + 3 puntos. – De 9.000,01 ata 13.500,00 euros: + 2 puntos. – De 13.500,01 a 18.000,00 euros: + 1 punto. Os peticionarios con ingresos superiores a 18.000,00 euros non terán dereito á axuda coa salvedade prevista no artigo 2 punto 1 desta convocatoria. ARTIGO 5.–OBRIGAS DO/A BENEFICIARIO/A. Son obrigas do beneficiario: a) Presentar debidamente cuberta a documentación requirida no prazo sinalado. b) Xustificar ante o Concello de Pontedeume o cumprimento dos requisitos e das condicións, así como a finalidade que determine a concesión da subvención. c) Non ter pendente de xustificar ningunha subvención concedida polo Concello de Pontedeume. d) Someterse ás actuacións de comprobación e control que sexan debidamente requiridas polos órganos municipais, proporcionando canta información lles sexa requirida no exercicio das ditas actuacións. e) Comunicar ao órgano concedente a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos percibidos. f) Acreditar que está ao corrente no cumprimento das súas obrigas tributarias e fronte á Seguridade Social, e no cumprimento de obrigas por reintegro de subvencións. g) Conservar os documentos xustificativos da aplicación dos fondos recibidos. h) Proceder ao reintegro dos fondos públicos percibidos nos supostos contemplados no artigo 37 LXS. ARTIGO 6.–OUTORGAMENTO DE SUBVENCIÓNS.1. O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos, en virtude dos que debe pronunciarse a proposta de resolución, será a Concelleira de Educación. O órgano instrutor, á vista do expediente e do informe da comisión avaliadora, no que se concretará o resultado da avaliación das solicitudes, formulará a proposta de resolución provisional, á Xunta de Goberno Local, en virtude da delegación efectuada polo Decreto n.º 705 do 11 de xullo de 2011, que será o órgano competente para a súa concesión, na que se expresará o cumprimento dos requisitos dos solicitantes para a concesión das axudas, a relación nominal e a contía individualizada da subvención que se propón para cada solicitante, con arranxo aos criterios de valoración establecidos no artigo 4 da presente ordenanza específica. A valoración das solicitudes realizarase pola comisión avaliadora, que estará composta por: – Presidenta: a concelleira de Educación. – Vogais:  A coordinadora de servizos sociais do Concello.  O traballador social.  A educadora social. – Actuará como secretario da mesma, con voz e sen voto, a secretaria da corporación ou persoa en quen delegue. As solicitudes serán valoradas pola comisión mencionada e concedidas pola Xunta de Goberno Local no prazo máximo de dous meses. Este prazo comezará a contar dende o día seguinte ao do remate do prazo de presentación das solicitudes. A resolución deberá conter a relación de solicitantes que resulten beneficiarios e o importe concedido, e a desestimación de solicitudes, se as houbese, e a súa causa. No caso de que no expediente non fosen tidos en conta outros datos ou alegacións distintas dos presentados polos solicitantes a proposta de resolución terá o carácter de definitiva. A falta de notificación da resolución de concesión producirá efectos desestimatorios. A desestimación, expresa ou presunta, porá fin á vía administrativa. Contra a dita desestimación poderá interpoñerse recurso de reposición nos prazos sinalados pola lei, sen prexuízo da posibilidade de interpoñer directamente recurso contencioso-administrativo. A resolución da concesión farase pública, como mínimo, mediante exposición pública no taboleiro de anuncios municipal durante un prazo de 15 días, e ademais, notificaráselle individualmente a cada beneficiario para que presente a documentación xustificativa que se establece no artigo 7 da presente ordenanza específica.2. A contía da axuda, por alumno/a, será de 60,00 euros (o importe sobrante distribuirase a partes iguais entre os beneficiarios). 3. O importe da axuda en ningún caso poderá ser de tal contía que illadamente ou en concorrencia con outras subvencións ou axudas doutras administracións públicas ou privadas, supere o custo dos gastos acreditados polo/a beneficiario/a. ARTIGO 7.–XUSTIFICACIÓN E PAGAMENTO.1. O prazo para presentar a documentación xustificativa finaliza o 05/12/2013. O pagamento das axudas efectuarase aos representantes legais dos beneficiarios, unha vez presentada a seguinte documentación: a) Facturas orixinais ou fotocopias cotexadas dos gastos orixinados pola adquisición do material escolar por importe igual ou superior á contía outorgada. Ademais, deberá acreditarse o pagamento das facturas que se presenten. As facturas deberán cumprir os requisitos do Real decreto 1619/2012, do 30 de novembro, polo que se aproba o Regulamento polo que se regulan as obrigas de facturación. As facturas deberán conter, como mínimo, os seguintes requisitos: – Nome, razón social e NIF ou CIF de quen emite a factura. – Nome, enderezo e NIF ou CIF do beneficiario da subvención, debendo estar expedida a factura a nome da persoa solicitante da subvención. – Número de factura e data de emisión. – Detalle do IVE ou imposto correspondente; no caso de exención deberá facerse constar expresamente na factura. – Relación detallada do que se adquiriu. b) Declaración xurada de percepción ou non percepción doutras axudas das distintas administracións públicas ou entes públicos ou privados, que en concorrencia coas outorgadas polo Concello superen o importe das devanditas facturas presentadas para a xustificación. c) Declaración xurada de atoparse ao corrente nas obrigas tributarias en xeral (estado e comunidade autónoma) e, en concreto, co Concello de Pontedeume, e coa Seguridade Social, e de estar ao corrente no cumprimento de obrigas por reintegro de subvencións.2. Os documentos xustificativos corresponderán aos gastos realizados dende o 01/07/2013 ata a data límite de xustificación (05/12/2013), e solo serán subvencionados os gastos que respondan de maneira indubitada á natureza da actividade subvencionada, e se realicen no prazo establecido.3. No caso de que a documentación xustificativa fose incompleta ou defectuosa, darase un prazo de dez días para a súa corrección. Se non se presenta a xustificación dentro do prazo establecido, requirirase ao beneficiario para a súa presentación no prazo improrrogable de 15 días. A falta de presentación da xustificación no prazo establecido, dará lugar á incoación, pola Xunta de Goberno Local, do expediente de anulación do correspondente compromiso que conlevará a perda do dereito de cobro da subvención. O acordo final notificaráselle ao beneficiario e á Intervención municipal para o seu reflexo contable. DISPOSICIÓN ADICIONAL. Para o non previsto na presente ordenanza será de aplicación o que se dispón na Lei 38/2003 xeral de subvencións, no Real decreto 887/2006 polo que se aproba o regulamento da lei xeral de subvencións, na Lei 9/2007 de subvencións de Galicia e na Ordenanza xeral de subvencións do Concello de Pontedeume. DISPOSICIÓN FINAL. Esta ordenanza entrará en vigor unha vez publicada no Boletín Oficial da Provincia e unha vez transcorrido o prazo ao que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra esta ordenanza poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación no Boletín Oficial da Provincia. Esta ordenanza consta de 7 artigos, unha disposición adicional e unha disposición final, e aprobouse polo pleno do Concello de Pontedeume o 31/07/2013. Pontedeume, 16 de setembro de 2013. O alcalde Gabriel Torrente Piñeiro